
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Poprad 8T/20/2025 8725010323 24. 04. 2025 JUDr. Richard Bureš ECLI:SK:OSPP:2025:8725010323.2
TRESTNÝ ROZKAZ V MENE SLOVENSKEJ REPUBLIKY Okresný súd Poprad, samosudca JUDr. Richard Bureš, vydáva podľa § 353 ods. 1 Trestného poriadku v spojení s § 241 ods. 1 písm. j) Trestného poriadku trestnýrozkaz: rozhodol: Obvinený A. B., nar. XX.XX.XXXX v B., trvale bytom C., C. XXX/XX, t. č. vo väzbe v ÚVV a ÚVTOS Prešov, je vinný, že obvinený dňa 14.01.2025 v čase okolo 10.30 hod. na pozemku rodinného domu na ul. C. XXX/XX D. E. C., okres B. pod vplyvom alkoholu kričal na svoju manželku, ktorá bola zatvorená v záchode, že „kurva otvor dvere, zabijem ťa", načo tá otvorila a ako okolo neho prechádzala, ten ju chytil ľavou rukou za vetrovku pod krkom a pravou rukou ju udrel po hlave a chytil ju za vlasy, načo sa mu vytrhla, utiekla preč, ten z domu odišiel a po jeho príchode v čase, keď boli obaja na dvore jej kričal, že je kurva a v dome ani na dvore nemá čo robiť, že keď vojde do domu, ju zabije, že zbytočne nepôjde do basy, načo sa zľakla, že ju zabije, z domu odišla, kde sa domov vrátila dňa 16.01.2025 v čase okolo 15.00 hod., kde keď to obvinený zistil, kričal jej, že „ty kurva vypadni von, že je to jeho dom, že ju zabije, že ju prizabije", vzal sklenený pohár, ktorý chcel do nej hodiť, no ona z domu stihla ujsť, čím vzbudil u poškodenej E. B. dôvodnú obavu o svoj život a zdravie, teda inému sa vyhrážal smrťou takým spôsobom, že to mohlo vzbudiť dôvodnú obavu o život alebo zdravie a čin spáchal na chránenej osobe-blízkej osobe, čím spáchal prečin nebezpečného vyhrážania podľa § 360 ods. 1, ods. 2 písm. b) Trestného zákona s poukazom na ustanovenie § 139 ods. 1 písm. c) Trestného zákona a za to mu u k l a d á : Podľa § 360 ods. 2 Trestného zákona s použitím § 37 písm. m) Trestného zákona a § 38 ods. 2 Trestného zákona trest odňatia slobody vo výmere 10 (desať) mesiacov. Podľa § 48 ods. 2 písm. a) Trestného zákona na výkon trestu ho z a r a ď u j e do ústavu na výkon trestu odňatia slobody s minimálnym stupňom stráženia.
Podľa § 73 ods. 2 písm. d) Trestného zákona ukladá obvinenému ochranné protialkoholické liečenie ú s t a v n o u formou. inému sa vyhrážal smrťou takým spôsobom, že to mohlo vzbudiť dôvodnú obavu o život alebo zdravie a čin spáchal na chránenej osobe-blízkej osobe, Poučenie: Trestný rozkaz má povahu odsudzujúceho rozsudku. Obvinený a osoby, ktoré sú oprávnené podať v jeho prospech odvolanie, ako aj prokurátor, môžu podať proti trestnému rozkazu odpor. Odpor sa podáva na súde, ktorý trestný rozkaz vydal, a to do ôsmich dní od jeho doručenia. Osobám, ktoré môžu podať odvolanie v prospech obvineného okrem prokurátora, sa lehota končí tým dňom ako obvinenému. Ak sa trestný rozkaz doručuje obvinenému a aj jeho obhajcovi, plynie lehota od toho doručenia, ktoré bolo vykonané neskôr. Proti výroku o náhrade škody, ktorým bola priznaná náhrada škody, môže poškodený podať odpor; ak poškodený podal odpor, trestný rozkaz sa ruší vo výroku o náhrade škody a samosudca odkáže uznesením poškodeného na civilný proces, prípadne na konanie pred iným príslušným orgánom. Ak proti trestnému rozkazu podá oprávnená osoba v lehote odpor, samosudca nariadi vo veci hlavné pojednávanie. Obvinený a osoby, ktoré sú oprávnené podať v jeho prospech odvolanie, poškodený, zúčastnená osoba, ako aj prokurátor sa môžu výslovným vyhlásením vzdať práva podať odpor a okrem poškodeného môžu výslovným vyhlásením vziať podaný odpor späť, a to až dovtedy, kým prokurátor neprednesie na hlavnom pojednávaní obžalobu; po tomto vyhlásení už nemôžu odpor podať. Osoba, ktorá je oprávnená podať v prospech obvineného odvolanie, môže vziať podaný odpor späť len s jeho výslovným súhlasom. Vzatie odporu späť, ak niet prekážok, vezme samosudca uznesením na vedomie. Trestný rozkaz sa stane právoplatným, aj vykonateľným, ak - odpor nebol podaný, uplynutím lehoty na podanie odporu, - odpor bol vzatý späť, dňom jeho späťvzatia.

